ສຫລ ຈັດການຝຶກອົບຮົມ ແລກປ່ຽນ ວິຊາການ ກ່ຽວກັບ ການປ້ອງກັນ ພະຍາດ
ສະຖານທູດສະຫະລັດ ແລະຫຼາຍພະແນກການ ຈັດການຝຶກອົບຮົມ ແລກປ່ຽນວິຊາການ ກ່ຽວກັບ ການປ້ອງກັນພະຍາດ ຢູ່ທີ່ເມືອງປາກເຊ.
ສະຖານທູດສະຫະລັດ ແລະກອງບັນຊາການກຳລັງສະຫະລັດ ໃນເຂດພາກພື້ນ ປາຊີຟິກ ຮ່ວມກັບກະຊວງສາທາລະນະສຸກ ແລະກະຊວງປ້ອງກັນປະເທດ ໄດ້ ຊ່ວຍເຫຼືອຈັດໃຫ້ມີການຝືກອົບຮົມແລກປ່ຽນວິຊາການກ່ຽວກັບການປ້ອງກັນພະ ຍາດຂື້ນທີ່ເມືອງປາກເຊ ແຂວງຈຳປາສັກ ອີງຕາມລາຍງານຂ່າວຂອງສະຖານ ທູດສະຫະລັດ ການຝຶກອົບຮົມດັ່ງກ່າວ ແມ່ນຈັດຂຶ້ນລະຫວ່າງວັນທີ 31 ກໍລະກົດຫາ 4 ສິງຫາ ຜ່ານມານີ້ ແລະກໍເປັນການຝຶກອົບຮົມ ແລກປ່ຽນວິຊາການ ກ່ຽວກັບການປ້ອງ ກັນພະຍາດຄັ້ງທີ 2 ລະຫວ່າງກອງທັບອາກາດສະຫະລັດ ໃນເຂດພາກພື້ນປາ ຊີຟິກ ແລະຕາງໜ້າຂອງກອງທັບປະຊາຊົນລາວ ການແລກປ່ຽນວິຊາການ ຄັ້ງທຳອິດ ແມ່ນຈັດຂື້ນ ໃນປີ 2015 ທີ່ຜ່ານມາໃນປີ 2013, ທັງສອງຝ່າຍກໍ່ໄດ້ມີການແລກປ່ຽນຂໍ້ມູນ ກ່ຽວກັບການເຝົ້າລະວັງ ການ ແຜ່ເຊື້ອຂອງພະຍາດໄຂ້ເລືອດອອກທີ່ຈັດຂື້ນຢູ່ນະຄອນຫຼວງວຽງຈັນໂດຍການ ເຂົ້າຮ່ວມຂອງກະຊວງສາທາລະນະສຸກແລະກົມເສນາຮັກສຸມໃສ່ການກັບການ ເຝົ້າລະວັງ ການແຜ່ເຊື້ອ ຂອງພະຍາດໄຂ້ເລືອດອອກ ແລະການຄວມຄຸມ ນັບ ຕັ້ງແຕ່ນັ້ນມາ ການມີສ່ວນຮ່ວມ ແມ່ນເພີ່ມທະວີຂື້ນ ເຊີ່ງລວມທັງຈາກກະຊວງ ແລະຫຼາຍກົມກອງທີ່ກ່ຽວຂ້ອງພາຍໃນກະຊວງສາທາລະນະສຸກ ກອງທັບເຮືອ ສະຫະລັດ ສະຖາບັນຄົ້ນຄົ້ວາວິທະຍາສາດການແພດກອງທັບສະຫະລັດ ຫົວ ຂໍ້ກ່ຽວກັບການປ້ອງກັນພະຍາດແມ່ນລວມທັງການຄວບຄຸມພາຫະນຳເຊື້ອທົ່ວ ໄປແລະການຄວບຄຸມພາຫະນຳເຊື້ອທີ່ມາຈາກນ້ຳ ສຸກຂະອານາໄມ ແລະການ ຮັກສາຄວາມສະອາດນ້ຳ ແລະອາຫານທີ່ປອດໄພ ພ້ອມດ້ວຍບັນຫາອື່ນໆ ໃນ ການຮັກສາສະພາບສິ່ງແວດລ້ອມ ທ່ານພັນໂທ ເຈີເລມີ້ ແບັກດ້ອນ ຈາກຫ້ອງການເສນາຮັກຝ່າຍການຮ່ວມມືທາງ ສາທາລະນະສຸກສາກົນໄດ້ກ່າວວ່າພາຍໃນໜື່ງອາທິດຂອງການຝຶກອົບຮົມຄັ້ງນີ້ ບັນດາຜູ້ເຂົ້າຮ່ວມ ຈະສືບຕໍ່ການຮ່ວມມືກັນບົນພື້ນຖານການຮ່ວມກັນເພື່ອພັດທະ ນາແລະສ້າງຄວາມອາດສາມາດລະບົບປ້ອງກັນສາທະລະນະສຸກ ເປົ້າໝາຍຫຼັກ ແມ່ນບໍ່ພຽງແຕ່ແລກປ່ຽນຄວາມຮູ້ເຊິ່ງກັນ ແລະກັນຜ່ານບົດນຳສະເຫນີ ການສົນ ທະນາ ພ້ອມກັນນັ້ນຍັງມີນຳສະເໜີແບບຢ່າງປະຕິບັດຕົວຈິງ ການແລກປ່ຽນວິ ຊາການຄັ້ງນີ້ ລວມມີຕາງໜ້າຈາກບັນດາ 5 ກະຊວງທີ່ກ່ຽວຂ້ອງລວມມີກະຊວງ ວິທະຍາສາດແລະເຕັກໂນໂລຈີກະຊວງຊັບພະຍາກອນທຳມະຊາດແລະສິ່ງແວດ ລ້ອມກະຊວງພະລັງງານ ແລະບໍ່ແຮ່ ນີ້ເປັນສິ່ງທີ່ສະແດງໃຫ້ເຫັນວ່າ ຫລາຍພາກ ສ່ວນ ທາງພາກລັດມີຄວາມພະຍາຍາມທີ່ຈະເຂົ້າເຖິງການແລກປ່ຽນຄວາມຮູ້ເຊິ່ງ ກັນແລະກັນ ແລະປັບປຸງການການຮ່ວມມືທາງຂະແໜງການແພດ